The Washington Post (marssi)

The Washington Post on yhdysvaltalaisen John Philip Sousan säveltämä marssi vuodelta 1889. Sen sanotaan olevan Sousan toiseksi tunnetuin sävellys Tähtilipun alla -marssin jälkeen.

Sousa sävelsi marssin The Washington Post -sanomalehden järjestämän lasten kirjoituskilpailun palkintojenjakoseremoniaa varten vuonna 1889. Tilaisuuteen osallistui muun muassa Yhdysvaltain presidentti Benjamin Harrison ja uudesta marssista tuli välitön menestys. Se oli 1890-luvulla suosittu tanssimusiikkina, joka yhdistettiin tuolloiseen muotitanssiin two-stepiin. Joissain Euroopan maissa kaikkia two-step-tansseja alettiin kutsua Washington Postiksi. Sousan soittokunta esitti usein kiertuematkoillaan tätä marssia yleisön toivekappaleena.

Lähteet

Yhdysvaltalaiset sotilasmarssit